Röð rafmagnstruflana orsakaði rafmagnsleysi í gær Rafmagnstruflanir urðu víða um landið í gærkvöldi . Þær má rekja til raðar af bilunum , þannig að engin ein ástæða lá að baki , samkvæmt upplýsingum frá Landsneti . Það sem talið er hafa sett atburðarásina af stað var yfirálag á búnaði í tengimannvirkjum á Brennimel í Hvalfirði , skammt norður af Grundartanga . Tengist það álag hugsanlega bilun í rafbúnaði Norðuráls á Grundartanga . Bilun á Brennimel hafi síðan haft keðjuverkandi áhrif víða um land . Rafmagn fór þó víðast hvar ekki af um langan tíma í gærkvöldi , um fimm mínútur á Akranesi svo dæmi sé tekið . Lengst var rafmagnslaust á Austurlandi og Akureyri .